મોટા ટ્રસ્ટોને યેનકેન પ્રકારે ઓળવી જવાની મનસુખ શાહની તાસીર રહી છે. ડૉ.મનસુખ શાહે અમદાવાદના મેમનગર ગુરુકુળ પાસેનું રમણ મહર્ષિના નામ સાથે જોડાયેલું એક ટ્રસ્ટ તેના સગાના નામે મેળવી લીધું હોવાનું સૂત્રો જણાવી રહ્યાં છે. ટ્રસ્ટમાં તેમના સગાનાં નામ દાખલ કરવાની કાર્યવાહી ચાલી રહી છે. આ ટ્રસ્ટને કલેક્ટરે શૈક્ષણિક હેતુ માટે ૮૯૦૦ વાર જગ્યા ફાળવી આપી હતી. આ જગ્યાનો બજારભાવ રૂ.૧૮૦ કરોડની આસપાસનો છે.